Žolík Šulc pripravil gól, Greif a Sauer sledovali duel z lavičky. Lyon zvládol úvodnú ligovú prekážku

Futbalisti Olympique Lyon zvíťazili na pôde Toulouse FC 2:0 v zápase 1. kola súťaže Ligue 1. Domáci tím trápil favorita a v úvodnom dejstve si vypracoval sľubné príležitosti, no nedokázal ich premeniť. Hostia rozhodli o zisku troch bodov v druhom polčase vďaka striedaniam a presným zásahom Noaha Narteyho a Malicka Fofanu.